സൈനിക വിമാന നിര്മാണത്തിലേക്ക് കടന്ന് ടാറ്റ 56 വിമാനങ്ങള് നിര്മിക്കാന് അനുമതി ന്യൂഡല്ഹി: സൈനിക വിമാന നിര്മാണത്തിലേക്ക് കടന്ന് ടാറ്റ. കഴിഞ്ഞ ദിവസം നടന്ന കേന്ദ്ര ക്യാബിനറ്റ് യോഗമാണ് ഇത് സംബന്ധിച്ച അംഗീകാരം ടാറ്റക്ക് നല്കിയത്. 56 സി 295 എന്ന പേരിലായിരിക്കും സൈനിക വിമാനങ്ങള് ടാറ്റ എയര് ബസ് കൂട്ടുകെട്ട് ഇന്ത്യയ്ക്ക് വേണ്ടി നിര്മിക്കുന്നത്. 56 വിമാനങ്ങള് നിര്മിക്കും. മൂന്ന് ബില്യണ് ഡോളര് അഥവാ 21000 കോടി രൂപയാണ് ഇത് സംബന്ധിച്ചു ടാറ്റയുമായുള്ള കരാര്. പദ്ധതിക്ക് കേന്ദ്ര സുരക്ഷാ വിഭാഗത്തിന്റെ അംഗീകാരം ലഭിച്ചു. രണ്ടുവര്ഷത്തിനുള്ളില്16 സൈനിക വിമാനങ്ങളും അടുത്ത 10 വര്ഷത്തിനുള്ളില് 40 സൈനിക വിമാനങ്ങളുമാണ് നിര്മിക്കേണ്ടത്. സൈനിക വിമാനങ്ങള് ബഹിരാകാശ ആവാസ വ്യവസ്ഥയ്ക്ക് ഊര്ജം നല്കുന്നവയായിരിക്കും. ഇന്ത്യയിലുള്ള ചെറുകിട സംരംഭങ്ങളെ വിമാന നിര്മാണവുമായി ബന്ധപ്പെടുത്താനും സാധ്യതയുണ്ട്. 2015 മേയില് അന്നത്തെ പ്രതിരോധമന്ത്രി മനോഹര് പരീക്കറുടെ നേതൃത്വത്തിലുള്ള ഡിഫെന്സ് അക്യൂസിഷന്സ് കൗണ്സിലാണ് ആദ്യം ടാറ്റാക്ക് ഇത് സംബന്ധിച്ചിട്ടുള്ള ആദ്യ അംഗീകാരം നല്കുന്നത്.